લોકસભા ચૂંટણીના થોડા મહિના બાદ થયેલી વિધાનસભા ચૂંટણીમાં ભાજપ શિવસેનાથી અલગ થઈને લડી અને સૌથી મોટી પાર્ટી બનીને ઊભરી. જોકે, બાદમાં ભાજપે શિવસેનાની સાથે મળી સત્તા બનાવી અને દેવેન્દ્ર ફડણવીસ મુખ્યમંત્રી બન્યા. પણ છેલ્લા ચાર વર્ષોમાં જે રીતે મરાઠા અને દલિત આંદોલનો થયા છે તેનાથી ભાજપની ઊંઘ હરામ થઈ ગઈ છે. એટલું જ નહીં ભાજપ અને શિવસેનાના સંબંધો પણ મતભેદ ભર્યા રહ્યાં છે. 2019માં બંને પાર્ટીઓ અલગ-અલગ ચૂંટણી લડવાનો સંકેત આપી ચૂકી છે. જ્યારે કોંગ્રેસ અને એનસીપી સાથે મળીને ચૂંટણી લડવાની વાત કરી ચૂકી છે. આવામાં 2014ના લોકસભા ઈલેક્શનના પરિણામોનું પુનરાવર્તન કરવું ભાજપ માટે સૌથી મોટો પડકાર છે.